open-index/open-wikipedia-markdown huggingface dataset:
Aimo Haapanen

**Aimo Haapanen** (8. joulukuuta 1928 Turku – 22. tammikuuta 1988 Helsinki) oli suomalainen poliitikko. Hän toimi vuodesta 1956 alkaen Suomen Kansan Demokraattisen Liiton järjestö-, tiedotus-, poliittisena- ja pääsihteerinä. Haapanen siirtyi Yleisradion talousjohtajaksi Mauno Tammisen kuoltua 1977. Organisaatiouudistuksen jälkeen hän oli vuodesta 1985 alkaen Ylen talous- ja hallintojohtaja.

SKDL:n pääsihteerinä vuosina 1967–1977 toiminut Haapanen oli Suomen Kommunistisen Puolueen jäsen, mutta hän vaikutti lähinnä SKDL:n piirissä. Haapanen pyrki välttelemään kommunistien sisäistä riitelyä ja hän puolusti siten SKDL:n itsenäistä roolia. Hän oli vuosina 1961–1967 Yleisradion suomenkielisen ohjelmaneuvoston ja vuosina 1967–1977 hallintoneuvoston jäsen. Hän kuului vuosina 1970–1971 vaali- ja puoluelainsäädännön tarkistamiskomiteaan.

Haapanen opiskeli Moskovassa puoluekurssilla vuonna 1954.

## Lähteet
GloFish

**GloFish** on geenimuunneltujen akvaariokalojen kauppanimi. Ensimmäiset GloFish-kalat, värilliset, fluoresoivat seeprakalat olivat ensimmäisiä geenimuunneltuja lemmikkejä. Niitä on geeniteknisesti muokattu siten, että ne tuottavat fluoresoivaa väriä. Kalat kehitettiin alkujaan tutkimuskäyttöön ja myöhemmin niitä on alettu myydä akvaariokaloiksi.  GloFish-kaloja on saatavilla  neljästä kalalajista, kuutta eri väriä. 

GloFish-kalat ovat suosittuja eritoten Yhdysvalloissa. EU:n alueella geenimuunneltujen eläinten myyminen ja hallussapito on kielletty.

## Hohtavien kalojen kehitys
Seeprakala on suosittu akvaariokala, joka elää luonnonvaraisena Intian ja Bangladeshin joissa. Geeniteknisesti muokatut kalat kehitettiin alkujaan tutkimuskäyttöön. Tutkijoiden tavoitteena oli kehittää kala, joka voisi toimia saasteindikaattorina muuttumalla ympäristön mukana valikoivasti fluoresoivaksi. Kala hehkuisi väriä eritoten silloin kun vesistössä on korkeita raskasmetallipitoisuuksia.

Seeprakalojen muuntelu aloitettiin Singaporen yliopistossa 1999. Kehittämisen aloitti yliopiston tutkija Zhiyuan Gong työtovereineen. Seeprakalojen genomiin istutettiin meduusasta otettu vihreää fluoresoivaa proteiinia tuottava GFP-geeni (). Onnistuneen geeniteknisen muokkauksen jälkeen kehitettiin punainen fluoresoiva seeprakala korallilajilta saadulla geenillä sekä keltainen seeprakala meduusalajin toisen geenin avulla.

Fluoresoivasta väristä ei ole haittaa seeprakaloille. Kaupassa myytävät GloFish-kalat ovat tutkijoiden alkujaan kehittämien geenimuokattujen seeprakalojen luonnollisella tavalla syntyneitä jälkeläisiä. GloFish-kalat eivät poikkea tavanomaisista seeprakaloista muuten kuin värinsä vuoksi.

## Liiketoiminta
Singaporen yliopisto teki 2003 sopimuksen kalojen maailmanlaajuisesta lisenssimarkkinoinnista GloFish–kauppanimellä. Keväällä 2003 Taiwanissa alettiin myydä ensimmäisenä geenimuunneltuja lemmikkejä ja myöhemmin saman vuoden joulukuussa Yhdysvalloissa.

Yhdysvaltalainen Yorktown Technologies osti vuonna 2001 lisenssin Singaporen yliopistolta ja toi GloFish-kalat Yhdysvaltojen markkinoille. Kalojen suositushinta oli viisi dollaria, mikä oli selvästi enemmän kuin mitä normaaleista seeprakaloista maksettiin. Värikkäiden kalojen arveltiin kiinnostavan uusia asiakkaita, ei niinkään kokeneita akvaarioharrastajia. Osa kuluttajista oli pettyneitä, koska kalat eivät hohda pimeässä vaan vain silloin, kun niihin osuu ultraviolettivaloa.  Vuonna 2017 niitä myytiin seitsemässätuhannessa vähittäismyyntipisteessä, ja markkinaosuudeksi arvioitiin 15 prosenttia. Toukokuussa 2017 Yorktown Technologies myi GloFish-brandin ja immateriaalioikeudet Spectrum Brands Holdings -yritykselle 50 miljoonalla dollarilla.

## Lähteet

## Aiheesta muualla
* Glofish Galleria GloFish
Abas (Lynkeuksen poika)

**Abas** () oli kreikkalaisessa mytologiassa Argoksen kuninkaan Lynkeuksen ja viimeisen danaidin Hypermnestran poika. Abaan nimi on johdettu seemiläisestä 'isää' tarkoittavasta sanasta, ja hänestä tuli Argoksen kahdestoista kuningas. 

Vaimonsa Aglaian tai joidenkin lähteiden mukaan *Okaleian* kanssa Abas sai kaksoispojat Akrisioksen ja Proitoksen sekä tyttären Eidomeneen. Abaan kilpi, jonka hän oli saanut isältään, oli pyhitetty Heralle ja lumottu rauhoittamaan raivostuneet kansanjoukot. Troijan sodan aikana kilpi oli Aineiaan hallussa.

Abas oli menestyksekäs valloittaja. Hän perusti fokislaisen Abain kaupungin, joka oli tunnettu Apollonin temppelistä ja sen oraakkelista, sekä Argos Pelasgikonin Thessaliaan. Eusebios Kesarealaisen mukaan Argosta hallitsi Abaan jälkeen Proitos. Veljesten keskinäiset taistelut johtivat lopulta siihen, että Akrisos ajoi Proitoksen pois Argoksesta ja tämä pakeni Tirynsin kaupunkiin ja ryhtyi sen hallitsijaksi.

## Lähteet
Warren Zevon

**Warren William Zevon** (24. tammikuuta 1947 Chicago, Illinois, Yhdysvallat – 7. syyskuuta 2003 Los Angeles, Kalifornia, Yhdysvallat) oli yhdysvaltalainen laulaja ja lauluntekijä. Hänet tunnettiin erityisesti laulunsanoituksistaan, jotka olivat toisaalta humoristisia mutta myös pessimistisiä ja jotka käsittelivät usein amerikkalaista elämäntapaa ja politiikkaa kiinnostavalla tavalla.

## Elämä ja ura
Zevon syntyi Chicagossa, hänen isänsä oli peluri ja äitinsä mormoni.

Zevon työskenteli kymmenen vuotta musiikin parissa studiomuusikkona ja lauluntekijänä ennen kuin julkaisi soololevynsä *Warren Zevon* vuonna 1976. Se ei ollut hänen varsinainen ensilevynsä mutta se oli ensimmäinen jossa hänen lahjansa näkyivät.

1970-luvun lopussa ja 1980-luvun alussa Zevon sai jonkun verran menestystä, mutta alkoholiongelmien takia levy-yhtiö hylkäsi hänet. 1990-luvulla Zevonia auttoi David Letterman, joka piti hänen musiikistaan ja toi häntä esille ohjelmassaan. Vuonna 2002 Zevon kuuli sairastavansa syöpää, mutta ehti vielä tehdä jäähyväislevyn ja nähdä lastenlastensa syntyvän ennen kuolemaansa syyskuussa 2003.

## Diskografia
### Albumit
**Wanted Dead or Alive* (One Way, 1969)
**Warren Zevon* (Asylum, 1976)
**Excitable Boy* (Asylum, 1978)
**Bad Luck Streak in Dancing School* (Elektra, 1980)
**Stand in the Fire* [live] (Asylum, 1981)
**The Envoy* (Asylum, 1982)
**Sentimental Hygiene* (Virgin, 1987)
**Transverse City* (Virgin, 1989)
**Mr. Bad Example* (Giant, 1991)
**Learning to Flinch* (Giant, 1993)
**Mutineer* (Giant, 1995)
**Life'll Kill Ya* (Artemis, 2000)
**My Ride's Here* (Artemis, 2002)
**The Wind* (Artemis, 2003)

### Kokoelmat
**A Quiet Normal Life: The Best of Warren Zevon* (Asylum, 1986)
**I'll Sleep When I'm Dead (An Anthology)* (Rhino, 1996)
**Genius: The Best of Warren Zevon* (Rhino, 2002)
**The First Sessions* (Varese Sarabande, 2003) 		
**Wanted Dead or Alive/A Leaf in the Wind* (Capitol, 2003)
**Reconsider Me: The Love Songs* (Artemis, 2006)	 	
**Romantic Genius: The Love Songs* (Rykodisc, 2006)
**Preludes* (New West, 2007)

## Lähteet

## Aiheesta muualla
* Warren Zevonin muistokirjoitus Helsingin Sanomissa
*Warren Zevonin virallinen sivu
*
*Warren Zevon Wiki (englanniksi)
Säihkysinisieppo

**Säihkysinisieppo** (*Cyornis ruckii*) eli aikaisemmalta nimeltään **malesiansinisieppo** on sieppojen heimoon kuuluva varpuslintu, joka tunnetaan erittäin huonosti. Koko laji tunnetaan vain kahden sumatralaisen näytteen perusteella. Nämä ovat vuosilta 1917 ja 1918 Medanin lähistöltä hollantilaisen keräilijän August van Heijstin keräämiä, ja laji onkin määritelty äärimmäisen uhanalaiseksi. Laji ei kuitenkaan liene kuollut sukupuuttoon, sillä aiemmin löydetyt yksilöt olivat talousmetsästä, joten laji luultavasti sietää jonkin verran asuinalueensa huononemista

Lajin tavoista ei tiedetä käytännössä mitään. Linnun pituus on noin 17 cm. Ulkonäön perusteella malesiansinisiepon lähin sukulainen on bambusinisieppo (*Cyornis hainanus*). Lajien samankaltaisuuden takia on myös epäilty, että löydetyt säihkysinisiepot kuuluisivat vielä tuntemattomaan bambusinisieppopopulaatioon. Näytteet olisivat Kiinasta talveksi Indonesiaan muuttaneita yksilöitä.

Laji on nimetty M. Rückin mukaan, joka keräsi Malakasta kaksi epävarmana pidettyä säihkysinisieppoa.

## Lähteet
Ross Jeffries

**Ross Jeffries** on entinen komediakäsikirjoittaja sekä ”Speed Seduction” -viettelymenetelmän kehittäjä. Tämä menetelmä perustuu neurolingvistiseen ohjelmointiin (NLP) ja hypnoosin keinoihin. Jeffries olettaa, että naiset pitävät miestä viehättävänä riippumatta ulkonäöstä ja varakkuudesta, jos hän on itsevarma. Tämän lisäksi Jeffries opettaa, kuinka käyttää puhetta ohjaamaan naisen tunteita.

Ross Jeffries on naisten iskijöiden eli *pokaajien* keskuudessa tunnustettu ensimmäisenä viettelyn opettajana ja käytännössä koko liikkeen alullepanijana.

Ross syntyi syyskuussa 1958 ja kasvoi juutalaisessa perheessä Los Angelesissa.
Hän teki lukuisia eri töitä kunnes luki Richard Bandlerin NLP-kirjan ja ryhtyi luomaan uraa henkisenä valmentajana. Aluksi hän valmensi miehiä voittamaan pelkojaan. Myöhemmin hän alkoi käyttää NLP-oppeja naisten viettelyyn ja huomasi pystyvänsä ohjaamaan naisten tunteita ja halukkuutta pelkillä sanoilla. Saavutettuaan suurta menestystä naistenmiehenä hän alkoi opettaa menetelmiään muille.

## Lähteet
* http://speedseduction.biz/
Diary of a Mad Black Woman

**Diary of a Mad Black Woman** on vuonna 2005 valmistunut yhdysvaltalainen komediaelokuva.

## Juoni
Asianajaja Charlesilla ja hänen vaimollaan Helenillä pitäisi olla kaikkea; rahaa ja täydellinen elämä upeassa kartanossa. Juuri kun pari alkaa viettää heidän 18. hääpäiväänsä elämä kokee täydellisen mullistuksen.
Dennis Kucinich

**Dennis Kucinich** (s. 8. lokakuuta 1946) on yhdysvaltalainen poliitikko ja demokraattipuolueen kongressiedustaja. Hän pyrki demokraattien presidenttiehdokkaaksi vuoden 2008 vaaleihin, mutta luopui ehdokkuudestaan 25. tammikuuta 2008. Hän oli ehdolla myös 2004, mutta hävisi John Kerrylle. Kucinich on hyvin eläinoikeusmyönteinen ja noudattaa vegaanista ruokavaliota.

## Poliittinen ura
Kuchinich valittiin Clevelandin kaupunginvaltuustoon 1969 ollessaan 23-vuotias. Clevelandin kaupunginjohtaja hän oli 1977–1979. Hänet valittiin Yhdysvaltain edustajainhuoneeseen ensimmäisen kerran 1996 Ohiosta. Hän oli yksi harvoista demokraateista, jotka vaativat tutkimusta Monica Lewinsky -skandaalista. 17. huhtikuuta 2007 hän ilmoitti vaativansa varapresidentti Dick Cheneyn erottamista, ilmoittamatta tarkemmin mistä aikoo syyttää häntä. 24. huhtikuuta pitämässään lehdistötilaisuudessa hän syytti Cheneytä Irakin joukkotuhoaseita koskevien todisteiden väärentämisestä, väärien tietojen levittämisestä Irakin Al-Qaida-yhteyksistä ja Iranin uhkaamisesta sodalla Yhdistyneiden kansakuntien peruskirjan vastaisesti.

Hän kannattaa Yhdysvaltain täydellistä luopumista ydinaseista ja Kioton pöytäkirjaa.

## Lähteet

## Aiheesta muualla
* http://kucinich.house.gov/
Marianne (symboli)

**Marianne** on yksi Ranskan tärkeimmistä kansallissymboleista. Häntä pidetään järjen ja vapauden kansallishenkilöitymänä. 

Ranskassa Marianne on monesti kunniapaikalla kaupungintaloilla ja oikeusistuimissa. Hänestä tehdään Ranskassa runsaasti muun muassa rintakuvia, joiden malleina ovat toimineet muun muassa Brigitte Bardot (vuonna 1970), Mireille Mathieu (vuonna 1978) ja Catherine Deneuve (vuonna 1985). Marianne esiintyy myös useissa kymmenissä postimerkeissä, joita on julkaistu säännöllisesti jo 1800-luvulta lähtien.

## Lähteet

## Aiheesta muualla

* Marianne-infoa Ranskan yhdysvaltain suurlähetystön sivulla. 
* Marianne Ranskan pääministerin sivuilla.
Wilhelm Ackermann

**Wilhelm Friedrich Ackermann** (29. maaliskuuta 1896 Herscheid – 24. joulukuuta 1962 Lüdenscheid) oli saksalainen matemaatikko, joka tunnetaan nykyisen ensimmäisen kertaluvun predikaattilogiikan muotoilijana David Hilbertin ohella sekä Ackermannin funktiosta.

## Julkaisuja

* "Die Widerspruchsfreiheit des Auswahlaxioms", 1924, *Nachrichten von der Gesellschaft der Wissenschaften zu Göttingen*, Volume 1924, S. 246–250
* "Begründung des ,,tertium non datur" mittels der Hilbertschen Theorie der Widerspruchsfreiheit", 1925, *Mathematische Annalen*, Volume 93, S. 1–36
* *Grundzüge der theoretischen Logik*, yhdessä David Hilbertin kanssa (1928)
* "Zum Hilbertschen Aufbau der reellen Zahlen", 1928, *Mathematische Annalen*, Volume 99, S. 118–133
* "Über die Erfüllbarkeit gewisser Zählausdrücke", 1928, *Mathematische Annalen*, Volume 100, S. 638–649
* "Untersuchungen über das Eliminationsproblem der mathematischen Logik", 1935, *Mathematische Annalen*, Volume 110, S. 390–413
* "Zum Eliminationsproblem der mathematischen Logik", 1935, *Mathematische Annalen*, Volume 111, S. 61–63
* "Beiträge zum Entscheidungsproblem der mathematischen Logik", 1936, *Mathematische Annalen*, Volume 112, S. 419–432
* "Die Widerspruchsfreiheit der allgemeinen Mengenlehre", 1937, *Mathematische Annalen*, Volume 114, S. 305–315
* "Mengentheoretische Begründung der Logik", 1938, *Mathematische Annalen*, Volume 115, S. 1–22
* "Zur Widerspruchsfreiheit der Zahlentheorie", 1940/1941, *Mathematische Annalen*, Volume 117, S. 162–194
* "Konstruktiver Aufbau eines Abschnitts der zweiten Cantorschen Zahlenklasse", 1951, *Mathematische Zeitschrift*, Band 53, Heft 5, S. 403–413
* "Zur Axiomatik der Mengenlehre", 1956, *Mathematische Annalen*, Volume 131, S. 336–345
* "Widerspruchsfreier Aufbau einer typenfreien Logik".,1951/52, *Mathematische Zeitschrift*, Band 55, S. 364–384
* "Widerspruchsfreier Aufbau einer typenfreien Logik". II.,1953, *Mathematische Zeitschrift*, Band 57, S. 155–166
* "Ein typenfreies System der Logik mit ausreichender mathematischer Anwendungsfähigkeit I.", 1958, *Archiv für mathematische Logik und Grundlagenforschung*, Band 4, S. 3–26
* "Ein typenfreies System der Logik mit ausreichender mathematischer Anwendungsfähigkeit II.", 1960/61, *Archiv für mathematische Logik und Grundlagenforschung*, Band 5, S. 96–111

## Lähteet
Kenoran piiri

**Kenoran piiri** () on yksi kanadalaisen Ontarion provinssin peruspiireistä. Sen asukasluku on 64&nbsp;419 ja pinta-ala 	407&nbsp;192,56 neliökilometriä. Piiri on muodostettu vuonna 1907 Rainyjoen piirin osista. Maantieteellisesti Kenoran piiri on provinssin suurin, käsittäen noin 38&nbsp;prosenttia koko provinssin pinta-alasta, ja ollen pinta-alaltaan suurempi kuin Paraguay tai lähes yhtä suuri kuin Kalifornia. Piirin keskuspaikka on Kenoran kaupunki. Piirin pohjoisosaa kutsutaan toisinaan Patrician osuudeksi, joka lisättiin piiriin sen tullessa osaksi Ontarion provinssia vuonna 1912.

Ilmastollisesti alue on Hudsoninlahden ja Jamesinlahden kylmien ilmamassojen ja epävakaan sään armoilla. Maaperästä suurin osa muodostuu taigasta, joka on suurimman osan vuodesta roudassa. 

Suurin osa piirin väestöstä on keskittynyt alueen eteläosaan jossa maanviljely on mahdollista. Pääviljeylskasvina on ohra. Pohjoisosissa kaivostoiminta on laajamittaista, ja alueella sijaitsee muun muassa maailman suurimpiin kuuluvat ja pitoisuuksiltaan rikkaimmat uraaniesiintymät. Alue on maailmanlaajuisesti myös eräs merkittävimmistä nikkelin tuottaja-alueista. Aivan pohjoisimmissa osissa muutamia kaivoskyliä lukuun ottamatta pääelinkeinot ovat alkuperäiskansojen harjoittama metsästys ja kalastus.

Liikenteellisesti alueen pohjoisosa on hankalassa, sillä tieverkko kattaa vain alueen eteläosan. Pohjoisilla alueilla liikenne ja huolto hoidetaan pääsääntöisesti lentokonein ja talvella talviteitä pitkin. Rautatieyhteydet koko alueella rajoittuvat käytännössä itä-länsisuuntaisiin pääratoihin, jotka halkovat alueen eteläisintä osaa.

Kenoran piirissä sijaitsee myös Stugeon Laken kaldera, joka on yksi maailman jäljellä olevista neoarkeeisen kauden kalderoista. Sen iäksi on arvioitu 2,7&nbsp;miljardia vuotta.

## Asutuskeskukset
* Dryden, kaupunki
* Kenora, kaupunki
* Red Lake, kunta
* Sioux Lookout, kaupunkimainen kunta
* Ear Falls
* Ignace
* Machin
* Pickle Lake
* Sioux Falls-Nestor Falls

;Alkuperäiskansojen asuttamat paikkakunnat
* Lansdowne House
* MacDowell Lake
* Peawanuck
* Slate Falls
* Summer Beaver
* Webequie

;Alkuperäiskansojen reservaatit
* Attawapiskat 91A
* Bearskin Lake
* Cat Lake 63C
* Deer Lake
* Eagle Lake 27
* English River 27
* Fort Albany 67
* Fort Hope 64
* Fort Severn 89
*Islington 29
*Kasabonika Lake
*Kee-Way-Win
*Kenora 38B
*Kingfisher Lake 1
*Kitchenuhmaykoosib Aaki 84
*Lac Seul 28
*Lake of the Woods 31G
*Lake of the Woods 37
*Marten Falls 65
*Muskrat Dam Lake
*Neskantaga
*North Spirit Lake
*Northwest Angle 33B
*Osnaburgh 63B
*Pikangikum 14
*Poplar Hill
*Rat Portage 38A
*Sabaskong Bay 35D
*Sachigo Lake 1
*Sachigo Lake 2
*Sandy Lake 88
*Shoal Lake 39A (osa)
*Shoal Lake 40 (osa)
*Shoal Lake 34B2
*The Dalles 38C
*Wabauskang 21
*Wabigoon Lake 27
*Wapakeka 1
*Wapakeka 2
*Wawakapewin
*Weagamow Lake 87
*Whitefish Bay 32A
*Whitefish Bay 33A
*Whitefish Bay 34A
*Wunnumin 1
*Wunnumin 2

;Järjestäytymättömät alueet
*Kenora, Unorganized

## Lähteet

## Aiheesta muualla
Limpopo (joki)

**Limpopo** on 1&nbsp;770 kilometriä pitkä joki eteläisessä Afrikassa. Se saa alkunsa Krokotiilijokena () Witwatersrandissa Etelä-Afrikassa. Sieltä se virtaa aluksi koilliseen muodostaen osan Etelä-Afrikan ja Botswanan rajasta. Limpopo kääntyy itään ja muodostaa Etelä-Afrikan ja Zimbabwen rajan. Lopuksi joki kääntyy kaakkoon, virtaa Mosambikin läpi ja laskee Intian valtamereen Xai-Xain kaupungin lähellä. Limpopon suurin sivujoki Olifants laskee jokeen noin 200 kilometriä ennen Intian valtamerta. Joen valuma-alue on noin 408&nbsp;000 neliökilometriä, josta noin 45 prosenttia on Etelä-Afrikassa.

Ensimmäinen joella vieraillut eurooppalainen oli Vasco da Gama, joka nimesi sen vuonna 1498 *Espíritu Santo* -joeksi.

## Lähteet
George Boolos

**George Stephen Boolos** (4. syyskuuta 1940 New York &ndash; 27. toukokuuta 1996 Cambridge, Massachusetts) oli yhdysvaltalainen analyyttinen filosofi ja matemaattinen loogikko, joka opetti Massachusetts Institute of Technologyssä.

Boolos tunnetaan ennen kaikkea toisen kertaluvun predikaattilogiikan kehittäjänä muun muassa Stewart Shapiron ohella. Boolos oli myös Gottlob Frege -asiantuntija.

## Teoksia

* *Computability and Logic* (yhdessä Richard Jeffreyn kanssa) (1974, 2002)
* *The Unprovability of Consistency: An Essay in Modal Logic* (1979)
* *Meaning and Method: Essays in Honor of [[Hilary Putnam]]* (toim.) (1990)
* *The Logic of Provability* (1993; uusittu versio teoksesta Boolos 1979)
* *Logic, Logic, and Logic* (toim. Richard Jeffrey ja John P. Burgess) (1998)

## Aiheesta muualla
* George Boolosin muistosivu, MIT
This Day

**THIS DAY** on nigerialainen valtakunnallinen sanomalehti. Lehti on Leaders & Company Ltd -yhtiön merkittävin julkaisu, ja se perustettiin 22. tammikuuta 1995.

Lehden levikki on noin 100&nbsp;000 (2007) ja vuosittainen liikevaihto 4,5&nbsp;miljardia nairaa (n.&nbsp;27 miljoonaa euroa). Sitä painetaan kahdessa paikassa, Lagosissa ja Abujassa. Julkaisija tunnetaan varhaisesta sijoituksestaan väripainatukseen, mikä antoi lehdelle tunnusomaisen piirteen Nigerian harvojen pitkäaikaisten valtakunnallisten sanomalehtien joukossa.

Lehden perustaja ja ensimmäinen päätoimittaja on Nduka Obaigbena.

## Lähteet
Kangasperhonen

**Kangasperhonen**, joissakin lähteissä **vihernopsasiipi**, (*Callophrys rubi*) on pieni sinisiipien (*Lycaenidae*) heimoon kuuluva päiväperhonen. Se on levinnyt laajalle palearktisella alueella.

## Koko ja ulkonäkö
Kangasperhosen siipien yläpinta on tasaisen ruskea, mutta sen näkee luonnossa yleensä vain lentävällä yksilöllä, sillä perhonen lepää siivet tiukasti yhdessä. Siipien alapinta kauttaaltaan metallinkiiltoisen vihreä, joskin lennon loppupuolella väri voi olla lähes kokonaan poiskulunut. Takasiipien alapinnalla voi olla heikko valkoinen täplärivi. Perhosen otsa on vihreä ja verkkosilmien ympärys valkoinen. Siipien kärkiväli on 20–30&nbsp;mm, naaras on koirasta suurempi.

Toukka on vihreä ja sillä on keltaisia merkkejä selässä.

## Levinneisyys ja lentoaika
Levinneisyysalue käsittää Euroopan, Pohjois-Afrikan, Vähän-Aasian ja Siperian Amur-joelle ja Kamtšatkalle saakka. Suomessa sitä tavataan koko maassa, mutta Lapissa ja etenkin tunturiseuduilla esiintyminen on paikoittaisempaa.

Lentoaika alkaa levinneisyysalueen eteläisemmissä osissa jo maaliskuussa ja pohjoisessakin toukokuussa. Vuosittain on yleensä yksi sukupolvi, mutta Pohjois-Afrikassa, ja satunnaisesti muuallakin, on osittainen toinen sukupolvi. Suomessa kangasperhonen on kevään ensimmäisiä lentäjiä ja varhaisimmat yksilöt on tavattu huhtikuussa. Ensimmäisen sukupolven lentoaika jatkuu pohjoisimmassa Suomessa jopa heinäkuuhun.

## Elinympäristö ja elintavat
Kangasperhonen on ”jokapaikanlaji”, jonka elinympäristöä ovat niin kuivat kankaat tai rämeet kuin tunturikoivikot tai niityt ja oikeastaan se puuttuu vain kaupunkien keskustoista. Myös jalopuumetsistä sitä tapaa harvoin. Merkittävä elinpaikkavaatimus on kuitenkin runsas valon määrä. Kangasperhonen on paikkauskollinen ja koiraat valtaavat pieniä reviirejä, joita ympäri lennellen ne odottavat naaraita. Usein koiraat myös ärhentelevät toisilleen lentäen hetkittäin toisiaan kiertäen. Perhoset ruokailevat usein pajujen kukilla.

Naaras munii munat yksitellen ravintokasvien kukannuppuihin tai niiden lähelle. Munat kuoriutuvat noin viikkoa myöhemmin ja toukat syövät kukkia ja kehittyviä marjoja. Toukkavaihe kestää noin kuukauden ja toukilla on korkeintaan vähäinen suhde muurahaisten kanssa. Koteloituminen tapahtuu kuivilla elinpaikoilla sammalten alle ja kosteammilla kasvin varrelle lähelle maanpintaa. Kangasperhonen talvehtii kotelona. Keväällä se on ensimmäinen kotelosta kuoriutuva päiväperhonen ja vain aikuistalvehtijat aloittavat lentonsa aikaisemmin.

## Ravintokasvi
Toukka on polyfagi eli sen ravintokasveihin kuuluu suuri määrä lajeja, muun muassa juolukka (*Vaccinium uliginosum*), mustikka (*Vaccinium myrtillus*), kanerva (*Calluna vulgaris*), vadelma (*Rubus idaeus*), hiirenvirna (*Vicia cracca*) ja metsäapila (*Trifolium medium*).

## Lähteet
*

### Viitteet

## Aiheesta muualla

*LuontoPortti: Kangasperhonen (''Callophrys rubi'')
*Suomen Perhoset: Vihernopsasiipi
*Keskisuomalainen: Kangasperhonen
*Iltalehti: Kangasperhonen (''Callophrys rubi'') 
*UniProt, Taxonomy: Callophrys rubi 
* Bestimmungshilfe des Lepiforums  
* Moths and Butterflies of Europe and North Africa
Marianne (täsmennyssivu)

**Marianne** voi tarkoittaa seuraavia:

* Marianne, Ranskan kansallissymboli
* Marianne, naisen nimi
* Marianne, Fazerin makeinen
* ”Marianne”, SIG-yhtyeen kappale
* Marianne, Panssarintorjuntakanuuna 25 K/34:lle Suomen talvisodassa annettu lisänimi
* *[[Marianne (lehti)|Marianne]]*, ranskalainen aikakauslehti.
Karoo

**Karoo** (myös **Karroo**) on aroalue Etelä-Afrikassa. Sen osa-alueita ovat Länsi-Kapin provinssissa sijaitseva Pieni Karoo, Länsi- ja Itä-Kapin provinsseissa sijaitseva Iso-Karoo ja Pohjoinen Karoo Länsi-Kapin, Luoteismaakunnan ja Vapaavaltion provinsseissa.

Karoo on keinokasteltuna hyvin viljavaa seutua, ja siellä viljellään sitrushedelmiä ja viljakasveja. Myös karjankasvatus on tärkeä maatalouselinkeino.

Karoon punertava savimaa on pouta-aikana kivikovaa. Siitä on saanut nimensä muuallakin Etelä-Afrikassa tavattava Karoo-muodostuma (konglomeraatteja ja hiekkakiveä).

## Lähteet

## Aiheesta muualla
Fynbos

**Fynbos** on Etelä-Afrikassa Länsi-Kapin provinssin alueella sijaitseva kasvillisuusvyöhyke, joka on kasvillisuudeltaan ainutlaatuinen maailmassa. Alueella kasvavista 8&nbsp;000 kasvilajista kahta kolmasosaa ei esiinny missään muualla.

Fynbosin kasvillisuusvyöhyke on kooltaan noin 90&nbsp;000 neliökilometriä ja se koostuu sekä vehreistä alangoista että vuoristoista. Fynbosin lajisto koostuu pääasiassa kanervista, proteoista ja ruohomaisista restiokasveista. Alueen kasveihin kuuluva kuningasprotea on Etelä-Afrikan kansalliskukka.

Fynbosin alue kuuluu Unescon maailmanperintökohteisiin.

## Lähteet
M/S Stena Vision

**M/S Stena Vision** (aiemmin *M/S Stena Germanica*) on ruotsalainen autolautta, jolla Stena Line -varustamo liikennöi Ruotsin Karlskronan ja Puolan Gdynian väliä. Laivaan mahtuu 1700 matkustajaa ja 590 henkilöautoa autokaistoille, joiden pituus on 1628 kaistametriä. Stena Visionin kotisatama on Karlskrona ja se liikennöi Ruotsin lipun alla. Laivaa on uudistettu 1988 ja 1996. Laivalla on kolme ravintolaa, kolme baaria, yökerho, kioski aurinkokannella, konferenssitilat 300 hengelle, 3 loungea, leikkihuone, elokuvateatteri ja myymälä.

## Sisaralukset
*M/S Stena Baltica
*M/S Stena Spirit (*aiemmalta nimeltään Stena Scandinavica*)
*M/S El Venizelos

## Lähteet
On the Ground

__NOTOC__
**On the Ground** on Pepe Ahlqvist H.A.R.P. -yhtyeen toinen albumi, joka julkaistiin vuonna 1990.

Albumi nousi Suomen virallisen listan kuudennelle sijalle, ja pysyi listalla yhteensä yksitoista viikkoa.

## Kappaleet
Kaikki kappaleet säveltänyt Esa Kaartamo, ellei toisin mainittu.

### A-puoli
# 
# 
# 
# 
# 

### B-puoli
# 
# 
# 
# 
# 

## Kokoonpano
* Pepe Ahlqvist – laulu, huuliharppu
* Esa Kaartamo – kitara, taustalaulu, lyömäsoittimet
* Jarmo Nikku – kitara
* Juha Tikka – basso, moogbasso
* Anssi Nykänen – rummut, lyömäsoittimet
* Mongo Aaltonen – lyömäsoittimet

### Tuotanto
* Esa Kaartamo – tuottaja
* Juha Tikka – tuottaja
* Jorma Hämäläinen – äänittäjä
* Antero Priha – puhallinsoittimet
* Jukka Tuovinen – puhallinsoittimet
* Pepa Päivinen – puhallinsoittimet
* Timo Pratskin – kosketinsoitin, melodica
* Arja Pesonen, Heikki Hämäläinen, Heikki Tamminen, Jaakko Raulamo, Jorma Ylönen, Kari Lindstedt, Leena Kimpimäki, Mauri Pieti, Seppo Rautasuo, Nicolas Teodor, Yrjö Lasonpalo – jouset

## Lähteet

## Aiheesta muualla
* iTunes
* Discogs
In Concert with The London Symphony Orchestra

**In Concert with The London Symphony Orchestra** on Deep Purplen livealbumi vuodelta 1999. Se on taltiointi Jon Lordin konserton (*[[Concerto for Group and Orchestra]]*) 30-vuotisjuhlaesityksistä syyskuulta 1999. Mukana on myös useita vierailijoita sekä mielenkiintoisia kappalevalintoja. Purplea säestää Lontoon Sinfoniaorkesteri (LSO) Paul Mannin johdolla.

## Kappaleet
*1. Pictured Within (Lord)
*2. Wait A While (Lord)
*3. Sitting In A Dream (Glover)
*4. Love Is All (Glover/Hardin)
*5. Via Miami (Glover/Gillan)
*6. That's Why God Is Singing The Blues (Corbett)
*7. Night Meets Light (Morse) (myöhemmissä painoksissa)
*8. Take It Off The Top (Morse)
*9. Wring That Neck (Blackmore/Simper/Paice/Lord)
*10. Pictures Of Home (Blackmore/Gillan/Glover/Lord/Paice)
*11. Concerto For Group And Orchestra - Movement I (Lord)
*12. Concerto For Group And Orchestra - Movement II (Lord)
*13. Concerto For Group And Orchestra - Movement III (Lord)
*14. Ted The Mechanic (Deep Purple)
*15. Watching The Sky (Deep Purple)
*16. Sometimes I Feel Like Screaming (Deep Purple)
*17. Smoke On The Water (Blackmore/Gillan/Glover/Lord/Paice)
*18. Smoke On The Water (mpeg-video USA:n painoksessa)
*19. Ted The Mechanic (mpeg-video UK:n painoksessa)

## Muusikot
*Ian Gillan: laulu
*Roger Glover: basso
*Jon Lord: urut, kosketinsoittimet
*Steve Morse: kitara
*Ian Paice: rummut

*Lontoon Sinfoniaorkesteri Paul Mannin johdolla

**Vierailijat:**

*Aitch Mc Robbie: laulu
*Margo Buchanan: laulu
*Pete Brown: laulu, kitara
*Mario Argandona: laulu, lyömäsoittimet
*Sam Brown: laulu (kpl. 2,17)
*Miller Anderson: laulu, kitara (kpl. 1,17)
*Ronnie James Dio: laulu (kpl. 3-4,17)
*Graham Preskett: viulu (kpl. 3,17)
*Steve Morris: kitara (kpl. 5-6,17)
*Eddie Hardin: piano (kpl. 4,17)
*Mickey Lee Soule: kosketinsoittimet (kpl. 4,17)

**Steve Morse Band (kpl. 7-8,17):**

*Steve Morse: kitara
*Dave La Rue: basso
*Van Romaine: rummut

**The Kick Horns (kpl. 5,8,9,14,17):**

*Annie Whitehead: trombone 
*Paul Spong: trumpetti, käyrätorvi 
*Roddy Lorimer: trumpetti, käyrätorvi 
*Simon C Clarke: saksofoni, huilu
*Tim Sanders: saksofoni
Pirkko Laakkonen

**Pirkko Anneli Laakkonen** (s. 23. syyskuuta 1947 Outokumpu) on suomalainen poliitikko. Hän oli Suomen Kristillisen Liiton kansanedustajana 1991–1995 Pohjois-Karjalan vaalipiiristä. Politiikkaan Laakkonen on osallistunut myös Outokummun kaupunginvaltuuston jäsenenä alkaen vuodesta 1985. Koulutukseltaan Laakkonen on yhteiskuntatieteiden maisteri.

Pirkko Laakkonen on naimisissa ja hänellä on kaksi lasta.

## Aiheesta muualla
*
Olavi Martikainen (taidemaalari)

**Olavi Martikainen** (7. lokakuuta 1920 Kiihtelysvaara – 26. maaliskuuta 1979 Espoo) oli suomalainen taidemaalari.

Martikaisen vanhemmat olivat maatyömies Erkki Martikainen ja Stiina Turunen. Martikaisen perhe muutti 1925 Lieksan maalaiskuntaan, ja käytyään kansakoulun hän oli työssä paimenena ja renkinä. Vuonna 1939 Martikainen pääsi aloittamaan opiskelun Oriveden opistossa, mutta hän joutui keskeyttämään opintonsa sodan alettua. Jatkosodan vuosina Martikainen palveli Rukajärven suunnalla ja aloitti siellä ensimmäiset maalausyrityksensä.

Sodan jälkeen Martikainen oli ensin hevosmiehenä Lieksassa 1945–1947 ja sen jälkeen puutarhaharjoittelijana Tapanilassa 1947–1948. Hän kävi Suomen taideakatemian koulun vuosina 1948–1951 ja opiskeli samaan aikaan myös Vapaan taidekoulun iltakursseilla. Martikainen jatkoi vielä opintojaan työväen taidekerhossa Helsingissä 1951–1953. Vuosina 1949–1953 Martikaisen teoksia oli jo esillä useissa eri näyttelyissä.

Martikainen kuului Brondan vintin taiteilijaryhmään 1952–1962, ja hän asuikin Brondan vintillä vuoteen 1960 saakka. Vuonna 1960 Martikainen siirtyi vuodeksi Lohjan Lemijärvelle, jossa hän työskenteli koirienhoitajana tuomari Rautsin metsästysmajalla. Hän palasi Brondalle vielä joksikin aikaa vuonna 1962, kunnes Bronda lopetti toimintansa saman vuoden heinäkuussa. Tämän jälkeen Martikainen palasi Lohjalle koirienhoitajaksi ja jatkoi maalaamista siellä. Vuosina 1964–1967 hän asui Asikkalan Kalkkisissa Urpo Salmisen maatilalla ja työskenteli siellä maa- ja ruoppaustöissä. Martikainen muutti 1967 Espooseen ja asui ensin kaksi vuotta "Söba" Sjöblomin piharakennuksessa lähellä Mankkaan kaatopaikkaa. Viimeiset elinvuotensa 1969–1979 hän kuului Mankkaan kaatopaikan alkoholistiyhteisöön, mutta vielä täälläkin Martikainen jatkoi maalaamista. Martikainen kuoli Mankkaansuolla kevättalvella 1979.

Vuonna 1994 valmistui Pirkko Vallinojan ohjaama tv-elokuva *Olavi Martikainen – elokuva ehdottomuudesta* jossa Martikaista esitti Paavo Pentikäinen.

## Lähteet
* 
* 
* 

## Kirjallisuutta
* Koivisto, Pentti: *Olavi Martikainen – ystäväni.* 1987
* Hämäläinen, Pirjo – Ruotsalainen, Matti: *Suomalainen maisema.* Helsinki: WSOY – Weilin+Göös, 2005. 

## Aiheesta muualla
* 
* 
* 
* 
*
Etelä-Afrikan provinssit

**Etelä-Afrikan provinssit** ovat maan hallintojärjestelmän osa. Etelä-Afrikka on jaettu yhdeksään provinssiin, joista jokaisella on oma aluehallinto, jossa lakiasäätävää valtaa käyttää parlamentti ja toimeenpanovalta on toimeenpanevalla neuvostolla ja provinssin päämiehellä. Provinssien parlamenttien koko vaihtelee 30:stä 50:een henkeen ja jäsenet valitaan viisivuotiskausiksi. Provinssin päämiehen toimikaudet on rajattu kahteen. Päämies nimittää toimeenpanevan neuvoston jäsenet, jotka toimivat provinssin hallituksena.

Provinssit ovat edustettuna myös maan parlamentin toisessa kamarissa, jota kutsutaan Provinssien neuvostoksi (). Se koostuu 54 pysyvästä jäsenestä ja 34 erityisdelegaatista. Jokainen maan provinssi lähettää neuvostoon kymmenen edustajaa, joista kuusi on pysyviä jäseniä ja neljä erityisdelegaatteja, joita johtaa provinssin päämies tai päämiehen nimittämä provinssin lakiasäätävän neuvoston jäsen. Neuvoston työskentelyyn saavat osallistua myös paikallishallinnon edustajat. He eivät kuitenkaan saa äänestää.

Ennen vuotta 1994 Etelä-Afrikassa oli Etelä-Afrikan unionin mukaiset neljä provinssia: entisten buuritasavaltojen alueista muodostetut Transvaalin provinssi ja Oranjen vapaavaltion provinssi sekä vanhoista brittien siirtokunnista muodostetut Natalin provinssi ja Kapmaan provinssi. Suurapartheid-politiikan perusteella maahan perustettiin lisäksi kymmenen mustien "kotimaata" eli bantustania.

Apartheidin jälkeen bantustanit liitettiin takaisin Etelä-Afrikkaan ja maa jaettiin yhdeksään uuteen provinssiin: Itä-Kap, Vapaavaltio, Gauteng, KwaZulu-Natal, Limpopo, Mpumalanga, Pohjois-Kap,  Luoteismaakunta ja Länsi-Kap. Provinssit ovat kooltaan hyvin erilaisia. Pienin, mutta runsasväkinen Gauteng on pinta-alaltaan vain noin 17&nbsp;000 km² ja suurin, kuiva sekä harvaan asuttu Pohjois-Kap on noin 362&nbsp;000 km². Pinta-alaltaan kolmanneksi pienin provinssi KwaZulu-Natal on väestöltään suurin ja Gautengissa asuu toiseksi eniten väkeä. Provinssit eroavat myös kielellisesti. Itä-Kapin väestöstä 80&nbsp;% puhuu xhosaa ja KwaZulussa sama osuus puhuu zulua. Afrikaans on puhutuin kieli Kapkaupungissa ja sen ympäristössä.

## Lähteet
Modern Drunkard Magazine

**Modern Drunkard Magazine** on kuusi kertaa vuodessa ilmestyvä yhdysvaltalainen kiiltopintainen aikakauslehti, joka pyrkii edistämään ”toiminnallisen alkoholistin” elämäntapaa. Vuonna 1996 perustettu lehti on kerännyt vähitellen itselleen mainetta, ja nykyisin sen levikki on noin 50&nbsp;000. *Modern Drunkard Magazinen* luoja Frank Kelly Rich toimii myös sen päätoimittajana ja julkaisijana. Päämajaansa Denverissä pitävä julkaisu mainostaa sivuillaan juoma-alan yritysten ohella baareja, jotka vaikuttavat Denverissä, Minneapolisissa, Las Vegasissa ja Philadelphiassa. 

Lehden teemana toimiva alkoholin ja ”funktionaalisten alkoholistien” boheemien elämäntapojen ylistäminen on ristiriidassa yleensä kohtuukäyttöön kannustavan yhdysvaltalaisen valtavirran kanssa. Lehden säännöllisiä erikoisuuksia ovat muun muassa osiot nimeltään ”Alcocomics – sarjakuvia raittiusrajoitteisille” (”Alcocomics – Cartoons for the sober challenged”), ”Wino Wisdom” ja ”Tiedät olevasi juoppo, kun&#8230;” Lehdessä on myös alkoholin asemasta historiassa kertovia, pikkutarkasti tutkittuja artikkeleita, joiden aiheina ovat olleet esimerkiksi viskikapina sekä Franklin D. Rooseveltin rakkaus martineihin. Kirjoitusten sävy on usein tyyliltään humoristinen, mutta lehden totisuutta juopottelevan elämäntyylin puolustajana on vaikea kiistää. 

Ajoittain lehti laajentaa säännöllisesti mukana olevaa ”Booze in the News” (”Viina uutisissa”) -osuuttaan siten, että se keskittyy yksityiskohtaisemmin johonkin alkoholiin liittyvään aiheeseen, kuten Jack Daniel’s -viskipullon hupenevaan väkevyysasteeseen. 

Lehden taiteellinen tyyli kovapintaisia miehiä ja muodokkaita naisia esittävine kuvineen muistuttaa 1950-luvun suosittuja pulp-lehtiä  

*Modern Drunkardin* tunnuksena toimivassa lipussa esiintyy oliivilla varustettu martinilasi kahden ristikkäin menevän miekan yläpuolella. Siinä näkyy myös kolme kirjainta, M, D ja M, jotka  viittaavat ”Modern Drunkard Magazineen”.

## Lähteet
Mieli maailmoja juoksee

**Mieli maailmoja juoksee** on Arja Korisevan kahdeksas albumi, joka julkaistiin 1997. Albumin on julkaissut CD-levynä ja C-kasettina Sony Music Entertainment (Finland) Oy.

## Kappaleet
# 
# 
# 
# 
# 
# 
# 
# 
# 
# 

## CD-singlet
* Mieli maailmoja juoksee
* Onnenkyyneleet
* Kauas tuuli kuljettaa
* Suunnaton kaipaus

## Lähteet

## Aiheesta muualla
*
Talk Less Listen More

**Talk Less Listen More** on suomalaisen soulyhtye Quintessencen debyyttialbumi. Se on julkaistu vuonna 2002. Albumi oli ehdolla vuoden 2002 Jazz-Emman saajaksi.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Emma Salokoski – laulu
* Tuomo Prättälä – kosketinsoittimet
* Aki Haarala – kitara
* Mikko Kaakkuriniemi – rummut
* Verneri Pohjola – trumpetti
* Heikki Laine – basso

## Lähteet
Ilpo Kaukovalta

**Ilpo Kyösti Kaukovalta** (8. helmikuuta 1913 Tampere – 3. huhtikuuta 1982 Tampere) oli Tampereella asunut suomalainen kirjailija, joka käytti myös nimimerkkiä *Kauko Valta*. Koulutukseltaan hän oli filosofian maisteri Turun yliopistosta vuodelta 1934 ja toimi äidinkielen lehtorina Tampereen kauppaoppilaitoksessa.

Kaukovalta nousi julkisuuteen voitettuaan 1938 WSOY:n esikoisromaanikilpailun romaanillaan *Lippujen hulmutessa*.

Kaukovalta toimi Pirkkalais-Kirjailijat ry:n puheenjohtajana 1945&ndash;1946 ja 1957&ndash;1973. Hän oli myös jäsenenä 1950-luvun alkupuolella Tampereella kokoontuneessa Mäkelän piirissä.

Ilpo Kaukovallan sisaria olivat kirjailijat Eila Kaukovalta (1911–1970) ja Soile Kaukovalta (1921–1988). Heidän isänsä oli kirjailija, historioitsija ja koulumies Kyösti Valfrid Kaukovalta (vuoteen 1905 *Alitalo*, 1885–1943), joka kirjoitti useita historiikkeja, muun muassa kolmiosaiset Hämeen läänin ja Uudenkaupungin historian. K. V. Kaukovalta toimi Tampereen kauppaoppilaitoksen rehtorina vuodesta 1918.
 
## Teokset
* *Loihdittu rautatieasema*, nuortenromaani. 1932 (nimimerkillä Kauko Valta)
* *Rautakruunu*, nuortenromaani. 1933 (nimimerkillä Kauko Valta) 
* *Vaskikypärä: tarina Hämeen pakanuuden ajoilta*, nuortenromaani. 1934 (nimimerkillä Kauko Valta) 
* *Tampereen postiyhteyksistä 1812-55*. 1934
* *Lippujen hulmutessa*, romaani. WSOY 1938
* *Hämäläinen panos suomenkielisessä kaunokirjallisuudessa*. 1946
* *Latinalainen kortteli*, runoja. WSOY 1970
* *Kranaatti lähtee Aura-joelta*, näytelmä. 1975
;Mukana antologiassa
* *[[Täältä jostakin (runoantologia)|Täältä jostakin]]*: antologia. 1943

## Palkinnot
* Tampereen kaupungin kirjallisuuspalkinto 1970

## Lähteet
* Suomen kirjailijat tietokanta 
* Kaukovallan teokset

## Aiheesta muualla
* Tamperelainen kirjailija voitti esikoisromaanikilpailun. Ilpo Kaukovalta kertoo romaaninsa aiheesta ja syntymisestä, Aamulehti, 11.12.1938, nro 334, s. 14, Kansalliskirjaston digitaaliset aineistot
Bicycle Casino

**Bicycle Casino** on maailman suurimpiin kuuluva kasino Bell Gardensissa lähellä Los Angelesia.

Bicycle Casino oli ensimmäinen kasino, joka lähetti pokeripelejään livenä internetissä. *Live at The Bike* -ohjelmaa lähetettiin kasinon nettisivujen kautta viitenä iltana viikossa. Vakiokommentaattorien kuten Shirley Rosario lisäksi ohjelmassa vieraili kommentaattoreina ammattipelaajia kuten Barry Greenstein ja Kenna James. Ohjelmia lähetettiin helmikuusta 2005 vuoden 2006 puoleenväliin.

## Aiheesta muualla
* Kasinon kotisivut
Tsolpideemi

**Tsolpideemi** on nonbentsodiatsepiineihin kuuluva unilääke, joka on tarkoitettu tilapäiseen unettomuuden hoitoon, erityisesti silloin, jos unettomuus on vaikea, toimintakykyä haittaava tai aiheuttaa voimakasta ahdistusta.

Tsolpideemin kehitti ja toi alun perin markkinoille Ranskassa Synthélabo vuonna 1987 nimellä Stilnox. Suomessa se sai myyntiluvan 14. elokuuta 1995 *Stilnoct*-nimisenä. Lääkepatentin rauettua Suomessa on myynnissä useita rinnakkaisvalmisteita, kuten *Elduar, Somnor, Stella, Stilnoct,* ja *Zolpidem*.

## Vaikutukset

Tsolpideemin vaikutus alkaa nopeasti, noin 15 minuutin sisällä ja sen puoliintumisaika on 2–3 tuntia. Tsolpideemi ei varsinaisesti väsytä, mutta se auttaa uneenpääsyä mentäessä lepäämään välittömästi lääkkeen ottamisen jälkeen. Tsolpideemi voi kuitenkin aiheuttaa joillekin käyttäjille hyvin voimakkaita ja realistisia hallusinaatioita, jos ohjeita ei noudateta ja käyttäjä jää valvomaan lääkkeen ottamisen jälkeen. Tsolpideemi on PKV-lääke, joten se vaikuttaa ajokykyyn ja muihin tarkkaavaisuutta vaativiin tehtäviin huomattavan haitallisesti. Se voi myös aiheuttaa esimerkiksi autolla ajoa unissaan.

Tsolpideemi kuuluu imidatsopyridiineihin, jotka sitoutuvat *selektiivisesti* omega1-reseptoreihin, jotka puolestaan muodostavat GABA-A-reseptorikompleksin alfasidoksen. Bentsodiatsepiinit sitoutuvat *nonselektiivisesti* kaikkiin kolmeen omega-reseptoriin, mutta tsolpideemi sitoutuu ensisijaisesti omega1-reseptoriin. Tsolpideemi on nonbentsodiatsepiini eli bentsodiatsepiinien kaltainen lääkeaine. Bentsodiatsepiineista poiketen sillä ei kuitenkaan ole kouristuksia estäviä tai lihaksia rentouttavaa vaikutusta.

Yliannostustapauksissa voidaan käyttää GABAA-antagonisti flumatseniilia.

## Koomapotilaiden hoidossa
Pieni osa koomapotilaista reagoi tsolpideemiin niin, että heidät kyetään herättämään koomasta. Vaikutus huomattiin ensimmäisen kerran vuonna 1999 eteläafrikkalaisen potilaan kanssa. Ei vielä tiedetä miksi koomapotilaat heräävät lääkkeestä, joka vaivuttaa terveen ihmisen uneen. Tsolpideemin vaikutusta on kuitenkin tutkittu koomapotilaiden hoidon lisäksi myös lievempien aivovammojen hoidossa.

## Väärinkäyttö
Lääkkeen väärinkäyttö on tunnettu ongelma.

## Vasta-aiheet
Lääkettä ei suositella käytettäväksi henkilöillä joilla on maksavaurio, uniapnea, vaikeita hengitysvaikeuksia, vaikeaa lihasheikkoutta eikä alle 18-vuotiailla.

## Lähteet

## Aiheesta muualla
*Stilnoct®-lääkkeen valmisteyhteenveto 
*PubChem: Zolpidem 
*DrugBank: Zolpidem 
*Toxin and Toxin Target Database (T3DB): Zolpidem 
*KEGG: Zolpidem 
*Human Metabolome Database: Zolpidem 
*Zolpidem Vitabalans®-lääkkeen pakkausseloste
Yö on hellä (albumi)

**Yö on hellä** on Arja Korisevan ja Tapani Kansan albumi, joka julkaistiin vuonna 1998. Albumin on julkaissut CD-levynä ja C-kasettina Sony Music Entertainment (Finland) Oy. Albumi sisältää *Yö on hellä* -musikaalin laulut. Kaikki kappaleet on säveltänyt Kassu Halonen ja sanoittanut Vexi Salmi. Musikaalin ensi-ilta oli Turun Kaupunginteatterissa vuonna 1997. Koriseva ja Kansa eivät esiintyneet itse musikaalissa, vaan levyttivät pelkästään laulut.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Singlet
* ”Yö on hellä”
* ”Kun tyttö rakastuu”
* ”Rakkaus on ikuinen”

## Lähteet

## Aiheesta muualla
* ''"Yö on hellä"'' Suomen äänitearkiston tietokannassa
Newt Gingrich

**Newton Leroy Gingrich** (s. 17. kesäkuuta 1943) on yhdysvaltalainen republikaanipoliitikko. Hän oli Yhdysvaltain edustajainhuoneen puhemies vuosina 1995–1999. Gingrich oli Time-lehden valinta Vuoden henkilöksi 1995, koska hänen johtamansa "Republikaanivallankumous" päätti demokraattien 40 vuotta kestäneen enemmistön edustajainhuoneessa.

## Elämä
Gingrich opetti historiaa University of West Georgia -yliopistossa Carrolltonissa vuosina 1970–1978. Hän väitteli filosofian tohtoriksi vuonna 1971. Hän on ollut naimisissa kolme kertaa ja hänellä on kaksi lasta ensimmäisestä avioliitostaan ja kaksi lastenlasta.

Gingrich tuli baptistikristityksi opiskeluaikanaan, mutta liittyi katoliseen kirkkoon vuonna 2009.

## Poliittinen ura
Kongressiin hänet valittiin ensimmäisen kerran 1978 Georgian osavaltion edustajana. Kuusi viikkoa ennen 1994 kongressivaaleja Gingrich esitteli *Contract with America* -ohjelmajulistuksen, jossa esitettiin veronalennuksia, tiukkaa budjettikuria ja kovia otteita rikollisuuden vähentämiseksi. Hänestä tuli puhemies vuonna 1995, republikaanien voitettua enemmistön edustajainhuoneessa ensimmäistä kertaa 40 vuoteen. Hän ilmoitti eroavansa republikaanien menetettyä 5 paikkaa vuoden 1998 vaaleissa.

### Kongressiuran jälkeen
Erottuaan puhemiehen virasta hän on aktiivisesti osallistunut poliittiseen keskusteluun. Hän on tutkijana American Enterprise Institute -tutkimuskeskuksessa ja vierailee usein Fox Newsin keskusteluohjelmissa. Gingrich mainittiin mahdollisena ehdokkaana 2008 presidentinvaaleissa, mutta hän ei asettunut ehdolle. Myöhemmin Gingrich on saanut julkisuutta Yhdysvaltain presidentiksi valitun Donald Trumpin puolestapuhujana.

## Presidentinvaalit 2012

Gingrich pyrkii republikaanien ehdokkaaksi 2012 vaaleihin. Kesäkuussa 2011 hänen koko kampanjajohtonsa erosi, minkä uskottiin vaikuttavan negatiivisesti hänen ehdokkuuteensa. Vuoden 2011 lopulla Gingrich kuitenkin nousi gallupeissa republikaanien suosikiksi.

### Kampanjan vaiheita

Gingrich herätti joulukuussa 2011 kansainvälistä huomiota ja hämmennystä, kun kommentoi yhdysvaltalaiselle The Jewish Channel -televisiokanavalle, että "palestiinalaiset ovat keksitty kansa", joka haluaa tuhota Israelin ja olisi voinut valita asuinpaikakseen jonkun muun. Lausunnolla oletetaan Gingrichin kosineen puolelleen juutalaisia äänestäjiä. 

Gingrich on kampanjansa aikana kritisoinut myös lapsien työntekoa rajoittavia lakeja.

Suomen Kuvalehti kirjoittaa, että Gingrich on rohkea poliitikko, koska hän on uskaltanut puolustaa Yhdysvalloissa pitkään asuneiden laittomien siirtolaisten oikeuksia, vaikka "tällainen humanismi saattaa kääntyä esivaaleissa häntä vastaan". 

Tammikuussa 2012 Ginrichin kampanjan suurimmaksi rahoittajaksi nousi amerikkalainen miljardööri ja sionisti Sheldon Adelson. Adelson, joka parhaimmillaan on ollut Yhdysvaltain kolmanneksi rikkain, oli yksin Israelissa syntyneen vaimonsa kanssa tällöin lahjoittanut jo 10 miljoonaa dollaria Ginrichin kampanjaan.  Gingrich saavutti ensimmäisen esivaalivoittonsa Etelä-Carolinassa 21. tammikuuta.

## Lähteet

## Aiheesta muualla
* Virallinen kotisivu
* http://www.govtrack.us/congress/person.xpd?id=404587
Stewart Shapiro

**Stewart Shapiro** (s. 15. kesäkuuta 1951) on yhdysvaltalainen akateeminen filosofi. Hän toimii O'Donnell -oppituolin filosofian professorina Ohion valtionyliopistossa ja vierailevana professorina St Andrewsin yliopistossa Skotlannissa.

Shapiro tunnetaan ennen kaikkea toisen kertaluvun predikaattilogiikan kehittäjänä muun muassa George Boolosin ohella, sekä matematiikan filosofiastaan, jossa hän on puolustanut omaa versiotaan strukturalismista.

## Teoksia

* *Foundations without Foundationalism: A Case for Second-Order Logic* (1991)
* *Philosophy of Mathematics: Structure and Ontology* (1997)
* *Thinking about Mathematics: The Philosophy of Mathematics* (2000)
* *The Oxford Handbook of Philosophy of Mathematics and Logic* (toim.) (2005)
* *Vagueness in Context* (2006)

## Aiheesta muualla
* Stewart Shapiro, Ohio State University 
* Stewart Shapiro, St. Andrews
Ernst Schröder

**Friedrich Wilhelm Karl Ernst Schröder** (25. marraskuuta 1841 Mannheim – 16. kesäkuuta 1902 Karlsruhe) oli saksalainen matemaatikko, joka tunnetaan ennen kaikkea algebrallisen logiikan kehittäjänä. Hän on merkittävä matemaattisen logiikan historiassa ennen kaikkea George Boolen, Augustus De Morganin, Hugh MacCollin ja Charles Peircen töiden laajentajana. Schröderin monumentaalinen *Vorlesungen über die Algebra der Logik* valmisti tietä matemaattisen logiikan nousulle itsenäisenä alana systematisoimalla erilaisia tuon ajan formaalisen logiikan järjestelmiä.

## Teoksia
* *Lehrbuch der Arithmetik und Algebra* (1873)
* *Über die formalen Elemente der absoluten Algebra* (1874)
* *Der Operationskreis des Logikkalküls* (1877)
* *Vorlesungen über die Algebra der Logik*, 3 osaa (1890–1895)
* *Über das Zeichen* (1890)
* "Über zwei Definitionen der Endlichkeit und G. Cantor'sche Sätze" – *Abhandlung in der Reihe Kaiserliche Leopoldino-Carolinische Deutsche Akademie der Naturforscher* Bd. 71, s. 301–362 (1898)
* *Abriß der Algebra der Logik* (1909/1910)

## Lähteet
Pompeia Plotina

**Pompeia Plotina** (70, Nemausus (Nîmes), Rooman valtakunta -122) oli Rooman keisari Trajanuksen vaimo ja keisarinna.  Hänelle myönnettiin arvonimi *[[augusta (arvonimi)|augusta]]* vuonna 105. 

Pompeia Plotina syntyi Gallian alueella Nemausuksessa (nykyinen Nîmes) Neron ollessa Rooman keisarina. Plotina meni naimisiin Trajanuksen kanssa ennen kuin tästä tuli keisari. Plotinan on kerrottu olleen älykäs ja mahtava nainen, joka oli kiinnostunut kirjallisuudesta, matematiikasta, musiikisa ja hyväntekeväisyydestä. Häntä arvostettiin Roomassa suuresti. Plotina tunnettiin nöyränä ja kansan etuja ajavana keisarinnana. Hän käytti valtaansa parantaakseen erityisesti Rooman köyhien olosuhteita. 

Pariskunnalla ei ollut omia lapsia, mutta Plotina oli läheisissä väleissä miehensä etäisen sukulaispojan Hadrianuksen kanssa. Plotinan ja Hadrianuksen ystävyys myötävaikutti suuresti siihen että kuolinvuoteellaan Trajanus valitsi Hadrianuksen seuraajakseen. Plotina myös osallistui Hadrianuksen ja Trajanin sisarentyttären Sabinan avioliiton järjestämiseen. 

Plotinan kuoleman jälkeen hänet julistettiin jumalaksi ja Hadrianus antoi rakennuttaa hänelle temppelin Nemausukseen.

## Lähteet
Joulu joka päivä

**Joulu joka päivä** on Arja Korisevan 12. albumi, joka julkaistiin 2002. Albumi on Korisevan toinen joululauluja sisältävä levy. Ensimmäisen joululevyn, Saa joulu aikaan sen, hän levytti 1991.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet